หยิบถุงเท้าคู่หนึ่งมาใช้จำได้แบบลางๆว่าเคยใส่เดินผ่านหมามาก่อนไม่แน่ใจว่าคู่นี้ไหม ไม่รู้ว่าเคยมีน้ำลายมาติดรึเปล่า แต่มันก็ผ่านมานานหลายสัปดาห์แล้วแต่ไม่ได้ซักมือเป็นแผลอยู่ จะเป็นอะไรรึเปล่าครับ ขอบสำหรับคำตอบล่วงหน้าครับ
สวัสดีค่ะ การสัมผัสกับสุนัขที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆดังนั้นการที่อาจจะมีน้ำลายหมามาติดที่ถุงเท้า นานมาแล้ว แล้วเอามาใส่ตอนนี้ โอกาสติดเชื้อน้อยมากๆหรือแทบไม่มีเลย เพราะหากมีเชื้อไวรัสติดอยู่บนพื้นผิวแห้งๆนอกร่างกายสิ่งมีชีวิตก็มักจะตายไปอย่างรวดเร็ว กรณีนี้ไม่น่าจะมีความจำเป็นต้องไปกระตุ้นวัคซีนแต่อย่างใด และควรจะต้องหลีกเลี่ยงการสัมผัสกับสัตว์เลี้ยงลูกด้วยนมตามช่องทางต่างๆดังกล่าวไป เพื่อลดโอกาสการรับเชื้อ